TRuxvi og Kvennalandsliðið . Spennan í hámarki ! Með henni tefldu þær Hallgerður Helga , Jóhanna Björg , Elsa María , Tinna Kristín , Veronika og Guðlaug Þorsteinsdóttir . Munaði þá einungis þremur vinningum á sveitunum en í tíundu umferð má segja að Unglingaliðið hafi gert út um viðureignina með öruggum 4 ½ – 1 ½ sigri . Fyrir lokaumferðina munaði sex vinningum á sveitunum og þurfti Kvennalandsliðið því á kraftaverki að halda til að tryggja sér framlengingu . Ekkert slíkt gerðist og Truxvi sigldi í sextán liða úrslit með öruggum 4 ½ – 1 ½ sigri . Lokatölur urðu 40 ½ – 31 ½ . Björn og Bárður að tafli . Bárður stóð sig best í unglingaliði TR með 10 vinninga úr 12 skákum . Hilmir hlaut 7 ½ vinning í 11 skákum og Björn 7 vinninga úr 12 skákum . Lenka dró vagninn fyrir Kvennalandsliðið með 8 vinninga úr 11 skákum , Hallgerður krækti í 6 ½ vinning úr 12 skákum og Elsa 5 ½ vinning af 11 mögulegum . Sannarlega glæsilegur sigur hinnar sterku unglingasveitar félagsins og verður gaman að fylgjast með sveitinn kljást við lið Hauka í 16 liða úrslitum . Meðlimir Kvennalandsliðsins geta huggað sig við að flestar geta þær keppt áfram með sínum félagsliðum í keppninni . UMSB – TR . Ójöfn viðureign en allir skemmtu sér konunglega . Hin viðureign kvöldsins var ójöfn enda mikill styrkleikamunur á sveitum UMSB og TR . Ríkjandi meistarararnir úr TR unnu stórsigra í hverri umferð og unnu sannfærandi í lokin 65 ½ – 6 ½ Í sigursveit TR voru alþjóðlegu meistararnir Jón Viktor Gunnarsson , Arnar E. Gunnarsson , Bragi Þorfinnsson , alþjóða dómarinn Omar Salama , Daði Ómarsson , Björgvin Víglundsson og þeir Björn Jónsson og Kjartan Maack . Jón Viktor , Arnar , Bragi , Omar , Daði og Björn voru allir með fullt hús vinninga . Bestum árangri í liði UMSB náði Einar Valdimarsson en hann krækti í 2 ½ vinning í ellefu skákum . TR vill koma á framfæri þökkum til UMSB og Kvennalandsliðsins fyrir drengilega og skemmtilega keppni !